[ca] Les xarxes del transport esdevenen elements estructurants per al desenvolupament del territori metropolità. Sovint els criteris per al disseny d'aquestes xarxes es basen en la seguretat dels usuaris i l'eficiència econòmica. En el cas de la mobilitat segregada, xarxa ferroviària i xarxa viària d'altes prestacions, les sol·licitacions tècniques del traçat generen certa fricció amb el territori de suport. L'espai de la mobilitat, més enllà dels límits de la plataforma viària o de les reserves legals, hauria d'assumir l'acord entre la xarxa i el territori. La segregació funcional d'activitats i mobilitats ha estat el fonament de les polítiques urbanístiques de la segona meitat del segle XX. Compatibilitzar el dret a la mobilitat i el dret al territori implica posar en relació el desenvolupament social i econòmic amb el reconeixement de les qualitats pròpies d'aquestes regions. La coordinació entre sistemes de transport, accessos, i les activitats antròpiques hauria de permetre optimitzar-ne l'ús i minimitzar l'impacte. Els nodes de transvasament o intercanviadors esdevenen espais de centralitat en el territori: noves cantonades metropolitanes. Espais per a l'intercanvi que participen d'una doble realitat: la de la xarxa i la del territori. La condició d'urbanitat del node dependrà de la seva capacitat d'establir acords, tant amb el medi com amb els usuaris, tant a escala metropolitana com local. L'apropiació cívica de l'espai de la mobilitat es fonamentaria en el reconeixement de la seva domesticitat, en la interacció efectiva entre espai col·lectiu i individu. El Randstad-Holland és un cas excepcional de metròpoli policèntrica. Les xarxes han anat modelant, des del seu origen, un territori fictíciament condicionat per la tabula rasa. Pensar el territori del Delta des de les cantonades metropolitanes és un exercici de reivindicació de la condició de lloc dels nodes infraestructurals. Una estratègia implícita en l'estructura urbana històrica i identitària dels Països Baixos.

[en] Transport people, goods and energy networks are the structural basis of the progress in metropolitan areas. Usually the criteria of design of these networks, transport channels and traffic junctions, are determined by the safety of users and economic efficiency. In the case of segregated mobility, highway and railway networks, technical rules for drawing routes cause frictions between infrastructural networks and land. Mobility space, beyond strict limits of the transport path or legal reserves, should agree with transport network and territory. Functional segregation of mobility and activities, stimulated by Modern Movement, is the basis for urban policies in the second half of the twentieth century. Reconciling the right to mobility and the right to territory involves dealing social and economic development at the same time that encouraging local values. Coordination between transport systems, particularly in transport nodes, and human activity should allow both the optimization of land uses and at the same time minimizing the environmental impact. Transfer nodes, railway stations and traffic junctions, are places of centrality in metropolitan areas: new metropolitan corners. Crossroads for exchanging take part into a dual reality: transport network and territory. Urbanity at the node depends on ability to establish agreements between environment and users, at both metropolitan and local level. Civic-minded appropriation of public space of the metropolitan mobility is based on recognizing its domesticity, effective interaction between collective space and subject. The Randstad-Holland is a polycentric metropolis with a singular urban hierarchy in Western Europe. Transport networks have been shaping it since its origin, a fictitious land conditioned by Tabula rasa. Thinking the territory of the Delta from metropolitan corners is an exercise in vindication of their condition of places rather than infrastructural nodes. This strategy remains in the urban development of the Netherlands throughout history and therefore it constitutes a fundamental feature of its identity.